Subject: Üldplaneeringut muutev Kopli liinide läänepoolse osa detailplaneering avalik väljapanek
From: Jõnn Sooniste <[email-masked]>
Date: Tue, 24 Mar 2026 12:37:09 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Põhja-Tallinna Valitsus ANNAB TEADA!

Üldplaneeringut muutev Kopli liinide läänepoolse osa detailplaneering
avalik väljapanek

Põhja-Tallinna Valitsus ning Tallinna Linnaplaneerimise Amet (edaspidi
amet) avalikustavad Tallinna Linnavolikogu 19.02.2026 nr 28 otsusega
vastuvõetud üldplaneeringut muutev Kopli liinide läänepoolse osa
detailplaneeringu (edaspidi DP) ajavahemikus 07.04.-06.05.2026.

DP-ga on võimalik tutvuda tööpäeviti Põhja-Tallinna Linnaosa Valitsuse
infosaalis aadressil Kari tn 13 ning Tallinna planeeringute registri
veebiaadressil https://tpr.tallinn.ee/DetailPlanning/Details/DP042000 DP
nr DP042000.

DP asukoht: Planeeritud maa-ala asub Põhja-Tallinnas, Kopli poolsaarel,
Kopli tänava ja mere vahel: 4. liin, Liinivahe tänava, Sepa tänava, Kopli
tänava ja Kaevuri tänava vahelisel alal. Maa-ala põhjapiiriks on
Paljassaare lahe akvatoorium. (12,87 ha suurune maa-ala).

DP lühitutvustus: Detailplaneering on koostatud eesmärgil moodustada Kopli
liinide läänepoolsest osast: 14 elamumaa sihtotstarbega krunti kokku 21
kuni 3-korruselise (sh katusekorrus) korterelamu
ehitamiseks/rekonstrueerimiseks, 9 kuni 4-korruselise (sh katusekorrus)
korterelamu ehitamiseks ja ühe kuni 9-korruselise korterelamu ehitamiseks;
1 ühiskondlike ehitiste ja ärimaa sihtotstarbega krunt ühe kuni
4-korruselise hoone rekonstrueerimiseks ja ühe kuni 1-korruselise hoone
ehitamiseks (lasteaed); 2 ärimaa sihtotstarbega krunti ühe kuni
3-korruselise ärihoone ja ühe 1-korruselise kohvikvaateplatvormi
ehitamiseks; 4 üldkasutatava maa sihtotstarbega krunti rannapromenaadi ja
haljakute rajamiseks; 5 transpordimaa krunti tänavarajatiste jaoks. Lisaks
antakse detailplaneeringus heakorrastuse, haljastuse, juurdepääsuteede,
parkimise ja tehnovõrkudega varustamise põhimõtteline lahendus.

DP oluline teave: Detailplaneeringus tehakse ettepanek muuta Tallinna
Linnavolikogu 11. jaanuari 2001 määrusega nr 3 kehtestatud Tallinna
üldplaneeringut, kuna detailplaneeringus taotletakse looduskaitseseaduse §
38 lõike 1 punktist 3 tuleneva kalda ehituskeeluvööndi vähendamist.

Juhul kui nimetatud tähtajaks, 06.05.2026, ettepanekuid või vastuväiteid
ei esitata, soovib haldusorgan asja arutada ilma avalikku istungit läbi
viimata.

Lugupidamisega

Jõnn Sooniste

arhitekt

Põhja-Tallinna Valitsus

Kari tn 13, 10311 Tallinn

645 7003